Esera 7 | Beibele Inthaneteng | Phetolelo ya Lefase le Lefsa
7 Ka morago ga dilo tše, nakong ya pušo ya Arithasasitha+ kgoši ya Peresia, Esera+ o ile a tloga Babilona. E be e le morwa wa Seraya,+ wa Asaria, wa Hilikia,+
2 wa Shalume,+ wa Tsadoko, wa Ahitubo,+
3 wa Amaria,+ wa Asaria,+ wa Merayothe,+
4 wa Serahiya,+ wa Usi,+ wa Buki,+
5 wa Abishua,+ wa Finease,+ wa Eleasara+ le wa moperisita yo mogolo+ Arone.+
6 Esera e be e le mongwalolodi+ wa sethakga wa molao wa Moshe,+ woo Jehofa Modimo wa Isiraele a o neilego gomme kgoši e ile ya nea Esera sohle seo a se kgopelago a thekgwa ke seatla sa Jehofa Modimo wa gagwe.+
7 Bana ba bangwe ba Baisiraele le ba baperisita,+ Balefi,+ diopedi,+ baletakgoro+ le Banethinimi+ ba rotogela Jerusalema ngwageng wa bošupa wa pušo ya kgoši Arithasasitha.+
8 Esera a fihla Jerusalema ka kgwedi ya bohlano ngwageng wa bošupa wa go buša ga kgoši yeo.
9 Ka letšatši la pele la kgwedi ya pele o be a thomile leeto la gagwe la go rotoga a etšwa Babilona gomme ka letšatši la pele la kgwedi ya bohlano a fihla Jerusalema a thekgilwe ke seatla se botho sa Modimo wa gagwe.+
10 Esera o be a ikemišeditše+ ka pelo ya gagwe go tsoma molao wa Jehofa+ le go o phetha+ gotee le go ruta+ Baisiraele ditaelo+ le toka.+
11 Lengwalo leo kgoši Arithasasitha a le neilego moperisita Esera, mongwalolodi+ wa melao ya Jehofa le ditaelo tša gagwe tšeo a di neilego Isiraele še le:
12 “Nna Arithasasitha+ kgoši ya dikgoši,+ ke ngwalela wena moperisita Esera, mongwalolodi wa molao wa Modimo wa magodimo ke re:+ Khutšo a e be le wena.+
13 Ke laetše+ gore yo mongwe le yo mongwe wa batho ba Isiraele, baperisita le Balefi yo a lego mmušong+ wa ka gomme a rata go ya Jerusalema le wena, a ye le wena.+
14 Kgoši le baeletši ba gagwe ba ba šupago+ ba ile ba ntšha taelo ya gore go nyakišišwe+ ka Juda le Jerusalema molaong+ wa Modimo+ wo o bego o o tseba,
15 le gore go tlišwe silifera le gauta tšeo kgoši le baeletši ba yona ba di ntšheditšego Modimo wa Isiraele ka go rata,+ yo bodulo bja gagwe bo lego Jerusalema,+
16 go tlišwe le silifera ka moka le gauta tšeo o di hweditšego dileteng ka moka tša Babilona gotee le dimpho tša batho+ le baperisita bao ba di ntšheditšego ntlo ya Modimo wa bona+ yeo e lego Jerusalema ka go rata;
17 ka tšhelete ye o tla reka dipoo,+ dikgapa,+ dikwana,+ dibego tša tšona tša mabele+ le dibego tša tšona tša dino+ gomme wa di tliša aletareng ya ntlo ya Modimo wa lena+ yeo e lego Jerusalema.+
18 Tšohle tšeo lena le bana babo lena le bonago go lokile go ka di dira ka silifera le gauta tšeo di šetšego,+ di direng go ya ka thato ya Modimo wa lena.+
19 Dibjana+ tšeo le di neilwego gore le di diriše ntlong ya Modimo wa lena, di tlišeng ka moka go Modimo kua Jerusalema.+
20 Dilo tše dingwe tše di nyakegago tša ntlo ya Modimo wa gago tšeo o swanetšego go di ntšha, o tla di ntšha matlotlong a ntlo ya kgoši.+
21 “Nna kgoši Arithasasitha ke laetše+ boramatlotlo+ ka moka bao ba lego ka mošola wa Noka ya Eforate+ gore selo se sengwe le se sengwe seo moperisita Esera,+ yena mongwalolodi wa molao wa Modimo wa magodimo a le kgopelago sona le se dire gateetee,
22 le ntšhe le ditalente+ tše lekgolo tša silifera le dipitša*+ tše lekgolo tša korong le magapa*+ a lekgolo a beine+ le magapa a lekgolo a makhura+ le letswai+ le lentši.
23 Anke dilo ka moka tše di laetšwego+ ke Modimo wa magodimo di direlwe ntlo ya Modimo wa magodimo+ ka phišego,+ gore go se ke gwa galefelwa mmušo wa kgoši le bana ba yona.+
24 Le tsebišwa gore baperisita,+ Balefi,+ diopedi,+ baletamejako,+ Banethinimi+ gotee le bašomi ba ntlo ye ya Modimo ba se ke ba lefišwa lekgetho, sebego+ goba motšhelo+ wa tsela.
25 “Wena Esera, bea ditsebi tša molao le baahlodi go ya ka bohlale+ bjo Modimo a go filego bjona, gore ba ahlole+ batho ka moka bao ba lego ka mošola wa Noka ya Eforate gotee le bao ka moka ba tsebago melao ya Modimo; motho le ge e le mang yo a sa e tsebego le tla mo ruta.+
26 Mang le mang yo a sa kwego molao wa Modimo wa gago+ le molao wa kgoši a ahlolwe gateetee, a ka ahlolelwa lehu+ goba a rakwa nageng+ goba a lefišwa tšhelete+ goba a golegwa.”
27 A go retwe Jehofa Modimo wa borakgolokhukhu ba rena+ yo a dirilego gore pelo+ ya kgoši e nagane ka go botsefatša+ ntlo ya Jehofa yeo e lego Jerusalema!
28 Modimo o mpontšhitše botho+ pele ga kgoši le baeletši+ ba yona le dikgošana ka moka tše matla tša kgoši. Nna ka matlafatšwa ke go thekgwa ke seatla+ sa Jehofa Modimo wa ka gomme ka kgoboketša baetapele ba Isiraele gore ba rotoge le nna.